На основу члана 95. став 1. Закона о запосленима у аутономним покрајинама и јединицама локалне самоуправе („Службени гласник РС“, број 21/16, 113/17, 95/18 и 113/17-др.закон), члана 56. става 1. Закона о локалној самоуправи („Службени гласник РС“ број 129/07, 83/14-др.закон, 101/16-др.закон и 47/18), члана 84. став 1. Статута општине Оџаци („Службени лист општине Оџаци“ број 2/19) и члана 44. став 1. Пословника о раду Општинског већа општине Оџаци („Службени лист општине Оџаци“, број 21/08 и 29/10) Општинско веће општине Оџаци, је на 71. седници, одржаној 22.04.2019. године, донело:

З А К Љ У Ч А К

I

 Расписује се јавни конкурс за постављење начелника Општинске управе општине Оџаци.

Начелника Општинске управе поставља Општинско веће, на 5 година.

II

 За начелника Општинске управе може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најамање четири године или специјалистичким студијама на факултету, положен државни стручни испит, најмање 5 година радног искуства у струци.

III

Поступак по јавном конкурсу спровешће Конкурсна комисија, образована Решењем, број: 02-27/2019-III од 22.04.2019. године.

IV

 Саставни део овог закључка је и текст јавног конкурса за постављење начелника Општинске управе општине Оџаци.

ОПШТИНСКО ВЕЋЕ ОПШТИНЕ ОЏАЦИ

Број:06-26-1/2019-III Председник Општинског већа,

Дана: 22.04.2019.године мр Латинка Васиљковић

О Џ А Ц И